Izvješća učenika 4.a razreda o Danu kruha

Dan kruha

Dana 17.10.2017. obilježili smo Dan kruha zajedno s učenicima osmoga a razreda. Pričali smo kako je nastao kruh i koje vrste kruha postoje. Neki od nas su naučili kako se pravi tijesto, a zatim smo radili različite proizvode, kiflice, pletenice.

Nakon radionice svećenik je blagoslovio nas i hranu i naučili smo da hranu ne treba bacati, nego ju dijeliti.

Lea Husli, 4.a

Dan kruha

Dana 17. 10. 2017. u našoj školi obilježio se Dan kruha. Bili smo u učionici s osmim a. Mijesili smo tijesto i radili peciva. Osmaši su nam pripremili prezentaciju o kruhu.

Kruh je najvažnija hrana. Postoji puno vrsta kruha: bijeli, crni, francuski, toast i slatki kruh. Najvažniji sastojak kruha je brašno, a njega dobivamo iz raznih žitarica – pšenice, ječma ili kukuruza.

Htjela bih pomoći svim ljudima koji nemaju hrane. Oni koji imaju previše trebali bi ostaviti u socijalnoj samoposluzi.

Meni je jučer bilo lijepo raditi s osmim razredom. Najviše mi se svidio blagoslov hrane. Mislim da nikada neću zaboraviti ovaj dan.

Iva Kozina, 4.a

Dan kruha

Dana 17. listopada održavao se Dan kruha. S učenicima iz osmog razreda radili smo pekarske proizvode od slanog tijesta. Oni su nama pripremili prezentaciju o kruhu. Bilo nam je lijepo i zabavno.

Naučili smo da se hrana ne smije bacati i da se treba dijeliti i pomagati onima kojima je najpotrebnija.

Nika Perić, 4.a

Dan kruha

Dan kruha obilježili smo jučer s učiteljicom, ali i učenicima iz osmog a. Pravili smo pekarske proizvode od slanoga tijesta, a veliki su nama pripremili prezentaciju o kruhu. Zaprljali smo prste od brašna, ali dobili lijepu izložbu kiflica, pletenica čak i cvijeća.

Meni je jučerašnji dan bio zabavan i voljela bih opet imati takvu radionica.

Ela Klarić, 4.a

Učiteljica: Dubravka Despot